CELEX: E2004J0001
Language: et
Date: 2004-11-23 00:00:00
Title: Kohtuotsus —  23. november 2004 , kohtuasjas E-1/04: Fokus Bank ASA ning Norra riik, keda esindab Skattedirektoratet (maksuamet)  (Kapitali vaba liikumine — dividendide maksustamine — ainult lepinguosalises riigis alaliselt elavatele aktsionäridele antav maksukrediit — menetluslike õiguste keelamine aktsionäridele, kes elavad alaliselt teistes lepinguosalistes riikides)

23.2.2006   
            
            
               ET
            
            
               Euroopa Liidu Teataja
            
            
               C 45/10
            
         
      KOHTUOTSUS
   
   23. november 2004,
   kohtuasjas E-1/04: Fokus Bank ASA ning Norra riik, keda esindab Skattedirektoratet (maksuamet)
   
      (Kapitali vaba liikumine — dividendide maksustamine — ainult lepinguosalises riigis alaliselt elavatele aktsionäridele antav maksukrediit — menetluslike õiguste keelamine aktsionäridele, kes elavad alaliselt teistes lepinguosalistes riikides)
   
   (2006/C 45/06)
   Kohtuasjas E-1/04 Fokus Bank ASA ja Norra riigi vahel, keda esindab Skattedirektoratet, kohtule esitatud Frostatingi apellatsioonikohtu taotlus EMPis kapitali vaba liikumist käsitlevate eeskirjade tõlgendamise kohta, kohus koosseisus esimees ja ettekandev kohtunik Carl Baudenbacher ning kohtunikud Per Tresselt ja Thorgeir Örlygsson, langetas 23. novembril 2004 järgmise regulatiivosaga otsuse:
   
               1.
            
            
               EMP lepingu artikkel 40 keelab õigusaktid, mille kohaselt teatud lepinguosalises riigis alaliselt elavatele aktsionäridele antakse maksukrediiti samas lepinguosalises riigis asuva ettevõtja makstavatelt dividendidelt, kuid teistes riikides alaliselt elavatele aktsionäridele kõnealust maksukrediiti ei anta. Sellel, kas maksumaksja elab alaliselt teises lepinguosalises riigis, mis on dividende maksva lepinguosalise riigiga sõlmitud maksulepinguga kohustunud tagama kinnipeetava maksu ümberarvutuse või sellel, kas maksumaksjale tegelikkuses võimaldatakse kinnipeetava maksu ümberarvutust, ei ole õiguslikku tähtsust.
            
         
               2.
            
            
               Põhimenetluses käsitletava sarnase olukorra puhul ei ole EMP lepingu kohane, et lepinguosaline riik tegeleb dividendimaksu (kinnipeetava maksu) hindamisel ja ümberhindamisel ainuüksi dividende väljamaksva firmaga, ilma alaliselt kõnealuses riigis mitte elavaid aktsionäre sellest teavitamata.